பச்சையான பச்சை ! இலைப்பச்சை ! நேற்று சாயங்காலந்தான் உங்கள் மச்சினன் , பதினாலு ரூபாய் போட்டு வாங்கி வந்தான் ; இதைப் போட்டுண்டு பாருங்கள் , " “ என்ன இது ? " " போட்டுக்கொள்ளுங்களேன் சொல்றேன் வெய்யிலுக்கு குளுகுளுவென்று பச்சைக் கண்ணாடி. எல்லாம் பச்சையாய்த் தெரியறதோ ? " அவனுக்கு ஒன்றும் தெரியவில்லை. எப்பொழுதும் போல் அந்தகாரமாய்த்தானிருந்தது. " அட ! உங்களுக்கு ஜோராயிருக்கே ! " " என்ன ? " “ மூக்குக் கண்ணாடி போட்டுக் கொண்டால் உங்களைக் குருடு என்று யார் சொல்லுவா ? " அவ்வார்த்தை சுருக்கென்று தைத்தது. உள்லதைச்